Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 442/08)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE OM GODKENDELSE AF EN STANDARDÆNDRING

»Colli di Rimini«

PDO-IT-A0297-AM02

Meddelelsesdato: 22. september 2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Beskrivelse af vinen/vinene

En Riserva-version indføres for »Colli di Rimini« Rosso (kategori 1 — vin). Det er en traditionel og veletableret praksis for producenter i BOB-området at lagre vine, især i de bedste år. Der er allerede en Riserva-version af typerne med sorterne Sangiovese og Cabernet Sauvignon angivet på etiketten. Rødvin, for hvilken druesorten ikke er angivet på etiketten, lagres også ofte, navnlig hvis den er rigere på ekstrakter og har et højere alkoholindhold end den grundlæggende rødvin. Dette er udtrykkeligt anført i specifikationen, så disse produkter kan markedsføres med betegnelsen Riserva. Desuden skaber den store efterspørgsel efter disse mere strukturerede og komplekse vine blandt kendere mulighed for at markedsføre et større udvalg af vine under denne BOB.

Denne ændring vedrører stk. 4 (Beskrivelse af vinene) i enhedsdokumentet og artikel 1, 2, 4, 5 og 6 i produktspecifikationen.

2. Beskrivelse af vinen/vinene

1) De halvsøde og søde versioner af »Colli di Rimini« Rebola-typen er blevet fjernet, så kun Rebola Secco og Rebola Passito er tilbage. Dette vil give producenterne mulighed for at fokusere på de typer, som traditionelt har en stærkere forbindelse til det område, som forbrugerne kender bedst og sætter mest pris på, og som egner sig bedst til lokale delikatesser.

2) I beskrivelsen af Rebola Passito-typen er alle henvisninger til reducerende sukker blevet slettet og vil blive erstattet af en henvisning til de grænser, der er fastsat i lovgivningen. Desuden gives der nærmere oplysninger om vinens aroma, når den frigives til forbrug (baseret på analytiske og organoleptiske data). Deres minimale totale alkoholindhold udtrykt i volumen stiger fra 16 % til 17 %. Deres virkelige alkoholindhold udtrykt i volumen stiger fra 11 % til 12,5 %. Værdien for ikke-reducerende ekstrakt stiger fra 19 til 24 g/l. Disse ændringer er berettigede som følge af klimaændringer, da længere somre og højere temperaturer skaber ideelle betingelser for druernes modning og tørring, hvilket resulterer i vin, der er rigere på ekstrakt, og som har et højere sukkerindhold og dermed et højere alkoholindhold.

3) Som følge af ændringer i blandingen af sorter og på grundlag af de data, der er fremkommet ved analyse af de producerede vine, er beskrivelsen af hvid- og rødvinene blevet omformuleret, navnlig med hensyn til en forøgelse af sukkerindholdet fra tør til halvtør og med hensyn til visse aroma- og smagskendetegn. Denne ændring vedrører stk. 4 (Beskrivelse af vinene) i enhedsdokumentet og artikel 6 i produktspecifikationen.

3. Primære druesorter

Blandingen af sorter er blevet ændret for »Colli di Rimini« Rosso og »Colli di Rimini« Bianco. Med tiden har producenterne af »Colli di Rimini« BOB forfinet blandingen af druesorter, af hvilke der fremstilles vin i BOB-området, på grundlag af de druesorter og den stadig mere udbredte praksis, der i vidt omfang anvendes i produktionsområdet. Den blanding af sorter, der anvendes til fremstilling af vinene, er derfor blevet tilpasset efter omfattende tests. Dette har konsolideret anvendelsen af de mest tiltalende og mest udbredte sorter, hvilket styrker tilknytningen til det geografiske område, mens de mindre tiltalende eller mindre dyrkede sorter enten er blevet fjernet, eller deres andel af vinens sammensætning er blevet reduceret.

Blandingen af sorter er blevet tilpasset for følgende typer:

— »Colli di Rimini« Rosso, for så vidt angår andelen af de forskellige druesorter, der i øjeblikket anvendes, indførelsen af Cabernet Franc og Alicante og fjernelsen af Barbera, Ciliegiolo, Terano og Ancillotta

— »Colli di Rimini« Bianco, for så vidt angår andelen af sorten Trebbiano, indførelsen af Bombino Bianco og Sangiovese vinificeret som en hvidvin samt fjernelsen af Mostosa og Biancame, hvor sidstnævnte sort anvendes i større omfang i produktionen af vin af en enkelt sort under oprindelsesbetegnelsen.

Denne ændring vedrører stk. 7 (Primære druesorter) i enhedsdokumentet og artikel 2 (Druesorter) i produktspecifikationen.

4. Afgrænset geografisk område

Beskrivelsen af produktionsområdet er gjort mere klar og kortfattet ved at anføre, at det svarer til hele provinsen Riminis samlede administrative område med undtagelse af kommunen Bellaria Igea Marina og strandområdet beliggende under hovedvej nr. 16 (Adriatica-hovedvejen).

Dette område omfatter også visse kommuner, der grænser op til det nuværende BOB-produktionsområde, og som er blevet en del af provinsen Rimini som følge af nylige administrative sammenlægninger. De har landskabsmæssige, geologiske og produktionsmæssige kendetegn, der ligner det nuværende BOB-produktionsområdes, med små vinmarker på i alt ca. 12 ha med hovedsageligt druer af sorterne Sangiovese, Merlot, Biancame og Trebbiano, dvs. de sorter, der traditionelt dyrkes i BOB-området, med et produktionspotentiale på ca. 150 ton druer.

Denne ændring vedrører stk. 6 i enhedsdokumentet og artikel 3 i produktspecifikationen.

5. Standarder for vindyrkning

a) Reglen om, at kunstvanding som hasteforanstaltning kun kan finde sted to gange årligt før modning, er blevet fjernet. På grund af ændrede vejrforhold, typisk høje temperaturer over lange perioder i de seneste år, bør det være muligt for producenterne at benytte sig af kunstvanding, når de finder det nødvendigt.

b) Vin med oprindelsesbetegnelsen »Colli di Rimini« må beriges med op til 1 % vol. Denne grænse betyder, at producenterne hovedsagelig vil anvende det naturlige sukker fra de druer, der anvendes til fremstilling af vinene.

6. Emballage

a) De tilladte kapaciteter og det materiale (glas og keramik), der kan anvendes til de forskellige beholdere, er blevet præciseret.

b) Det er blevet præciseret, at alle de propper, der er tilladt i henhold til gældende lovgivning, kan anvendes med undtagelse af kapsler, som ikke anses for egnede til de prestigefyldte vine med denne beskyttede oprindelsesbetegnelse.

Denne ændring vedrører produktspecifikationens artikel 7 og påvirker ikke enhedsdokumentet.

7. Tilknytning til det geografiske miljø

Beskrivelsen af sammenhængen med miljøet er omformuleret mere præcist. Der er ingen væsentlige ændringer, men visse overflødige dele af de historiske referencer og beskrivelsen af området er blevet slettet.

Denne ændring vedrører den nuværende produktspecifikations artikel 8.

8. Rettelser

a) Betingelserne vedrørende angivelse af det naturlige alkoholindhold og lagringsperioden for Riserva-vine er blevet flyttet fra artikel 7 i specifikationen (Mærkning, beskrivelse og præsentation) til artikel 5, stk. 5, (Standarder for fremstilling af vin) for at sikre bedre sammenhæng.

b) I artikel 7 i specifikationen udgår ordlyden i afsnittet om yderligere henvisninger, hvoraf det fremgår, at udtrykket Superiore ikke må anvendes, da specifikationen indeholder bestemmelser om en »Colli di Rimini« Sangiovese Superiore-type.

c) I produktspecifikationen er navnet på druesorten Pignoletto erstattet af synonymet Grechetto Gentile.

d) I artikel 5 i specifikationen ændres teksten om, at mængden af druer, der høstes og anvendes til fremstilling af vinene, skal være inden for de ovenstående grænser i gode år i henhold til grænseværdierne for udbytte for de pågældende druer/vine, forudsat at den samlede drueproduktion ikke overstiger disse grænser med 20 %, blevet slettet, idet denne regel er fastsat i den almindelige lovgivning.

e) I artikel 5 udgår teksten om, at vinfremstillingen kan foretages særskilt for hver sort. Enhedsdokumentet berøres ikke af disse ændringer.

f) Kontaktoplysninger for ansøgerkonsortiet, ministeriet, regionen og kontrolorganet er blevet opdateret. Disse ændringer vedrører stk. 1.2.1, 1.2.2, 1.2.3 og 1.2.5 i enhedsdokumentet og artikel 8 (Henvisning til kontrolorganet) i specifikationen.

ENHEDSDOKUMENT

1. Produktets betegnelse

Colli di Rimini

2. Type geografisk betegnelse:

BOB — beskyttet oprindelsesbetegnelse

3. Kategorier af vinavlsprodukter

1. Vin

15. Vin af delvis tørrede druer

4. Beskrivelse af vinen/vinene

»Colli di Rimini« Bianco

Vine med BOB »Colli di Rimini« Bianco har en strågul farve af varierende intensitet, en delikat aroma, der spænder fra frugtagtig til blomsteragtig og en harmonisk smag, der varierer fra tør til halvtør.

Det minimale totale alkoholindhold udtrykt i volumen ligger på 11 %

Minimumsindholdet af sukkerfrit ekstrakt er 15 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Rosso

Vine med BOB »Colli di Rimini« Rosso har en farve, der spænder fra rubinrød til granatrød og en harmonisk, til tider tannisk smag med eventuelle nuancer af røde frugter og urteagtige, krydrede eller mineralske noter.

Det minimale totale alkoholindhold udtrykt i volumen ligger på 11,5 %

Minimumsindholdet af sukkerfrit ekstrakt er 20 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Rosso Riserva

Vine med BOB »Colli di Rimini« Rosso Riserva har en farve, der spænder fra kraftig rubinrød til granatrød, en rig, vinøs aroma, til tider med urteagtige eller mineralske noter og et strejf af træ samt en fyldig, robust og harmonisk smag med en elegant struktur og eventuelt tanniner, der spænder fra tør til halvtør.

Det minimale totale alkoholindhold udtrykt i volumen ligger på 12,5 %

Minimumsindholdet af sukkerfrit ekstrakt er 22 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Cabernet Sauvignon

Vine med BOB »Colli di Rimini« Cabernet Sauvignon har en rubinrød eller dyb rubinrød farve, en karakteristisk, æterisk og undertiden krydret eller urteagtig aroma samt en fyldig, harmonisk smag, undertiden let tannisk, der spænder fra tør til halvtør.

Det minimale totale alkoholindhold udtrykt i volumen ligger på 11,5 %

Minimumsindholdet af sukkerfrit ekstrakt er 20 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Cabernet Sauvignon Riserva

Vine med BOB »Colli di Rimini« Cabernet Sauvignon Riserva har en dyb rubinrød farve med granatnuancer, en karakteristisk, æterisk og urteagtig aroma samt en fyldig, harmonisk og til tider let tannisk smag.

Det minimale totale alkoholindhold udtrykt i volumen ligger på 12 %

Minimumsindholdet af sukkerfrit ekstrakt er 26 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Biancame

Vine med BOB »Colli di Rimini« Biancame har en lys strågul farve med grønne strejf, en karakteristisk aroma evt. med blomsteragtige noter samt en frisk og afbalanceret smag, der spænder fra tør til halvtør.

Det minimale totale alkoholindhold udtrykt i volumen ligger på 10,5 %

Minimumsindholdet af sukkerfrit ekstrakt er 15 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Sangiovese

Vine med BOB »Colli di Rimini« Sangiovese har en rubinrød farve, nogle gange med violette strejf, en vinøs, undertiden blomsteragtig eller mineralsk aroma samt en harmonisk, let tannisk smag, der spænder fra tør til halvtør.

Det minimale totale alkoholindhold udtrykt i volumen ligger på 11,5 %

Minimumsindholdet af sukkerfrit ekstrakt er 20 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Sangiovese Superiore

Vine med BOB »Colli di Rimini« Sangiovese Superiore har en rubinrød farve, nogle gange med violette strejf, evt. en blomsteragtig aroma samt en harmonisk, tid tider let tannisk tør smag.

Det minimale totale alkoholindhold udtrykt i volumen ligger på 12,5 %

Minimumsindholdet af sukkerfrit ekstrakt er 24 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Sangiovese Riserva

Vine med »Colli di Rimini« Sangiovese Riserva BOB har en rubinrød farve, en intens, til tider blomsteragtig aroma samt en tør, harmonisk og til tider tannisk smag. Det minimale totale alkoholindhold udtrykt i volumen ligger på 13 %

Minimumsindholdet af sukkerfrit ekstrakt er 26 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Rebola Secco

Vine med »Colli di Rimini« Rebola Secco BOB har en farve, der varierer fra lys strågul til gyldengul, en karakteristisk, delikat frugtagtig aroma samt en harmonisk smag med en karakteristisk blødhed og struktur.

Det minimale totale alkoholindhold udtrykt i volumen ligger på 12 %

Minimumsindholdet af sukkerfrit ekstrakt er 17 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

»Colli di Rimini« Rebola Passito

Vine med BOB »Colli di Rimini« Rebola Passito har en farve, der varierer fra gyldengul til ravgul, en karakteristisk, intens, frugtagtig aroma, undertiden med jordagtige noter, samt en fyldig, sød og fløjlsblød smag, som er afbalanceret med syre.

Det minimale totale alkoholindhold udtrykt i volumen ligger på 17 %

Minimumsindholdet af sukkerfrit ekstrakt er 24 g/l.

De analytiske parametre, der ikke er nævnt, overholder de grænseværdier, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 12,5 Minimalt totalt syreindhold 4 gram pr. liter udtrykt i vinsyre Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

5. Vinfremstillingsmetoder

a. Særlige ønologiske fremgangsmåder

Ingen

b. Maksimale udbytter:

»Colli di Rimini« Bianco, herunder med betegnelsen Riserva

84 hl pr. hektar

»Colli di Rimini« Rosso

77 hl pr. hektar

»Colli di Rimini« Biancame

84 hl pr. hektar

»Colli di Rimini« Cabernet Sauvignon

77 hl pr. hektar

»Colli di Rimini« Cabernet Sangiovese

77 hl pr. hektar

»Colli di Rimini« Rebola

77 hl pr. hektar

»Colli di Rimini« Rebola Passito

55 hl pr. hektar

6. Afgrænset geografisk område

Druer, der er beregnet til fremstilling af vine med oprindelsesbetegnelsen »Colli di Rimini«, skal fremstilles inden for provinsen Riminis administrative grænser, med undtagelse af områderne under hovedvej nr. 16 (Adriatica-hovedvejen) og hele kommunen Bellaria Igea Marina.

7. Primære druesorter

Alicante N.

Biancame B.

Bombino Bianco B.

Cabernet Franc N. — Cabernet

Cabernet Sauvignon N. — Cabernet

Merlot N.

Montepulciano N.

Petit Verdot N.

Pignoletto B. — Grechetto Gentile

Rebo N.

Sangiovese N.

Syrah N.

Trebbiano Romagnolo B. — Trebbiano

8. Tilknytning til det geografiske område

Tilknytning til det geografiske område

Den korte afstand til havet påvirker druernes vækstcyklus, der drager fordel af et let blæsende miljø med temperaturer, der hverken er for lave om vinteren eller for høje om sommeren. Kalk- og lerholdig jord med middellav frugtbarhed, ringe nedbør om sommeren og mange vækstgraddage sikrer et lavt udbytte og gode modningsforhold. Dette har en positiv indvirkning på vinenes kemiske, fysiske og organoleptiske kendetegn, idet de er rige på tørre ekstrakter og har et højt alkoholindhold, især rødvinene, der har en kraftig farve, er rige på polyphenoler og velegnede til lagring. En afbalanceret modning fremhæver de typiske kendetegn ved hver druesort.

9. Andre vigtige betingelser (aftapning, mærkning, andre krav)

Ingen

Link til produktspecifikationen

http://www.politicheagricole.it/flex/cm/pages/ServeBLOB.php/L/IT/IDPagina/15987

(1) EUT L 9 af 11.1.2019. s. 2.